तमिल नाडु
तमिल नाडु (तमिल: , तमिऴ् नाडु) भारत का एक दक्षिणी राज्य है। तमिल नाडु की राजधानी चेन्नई (चेऩ्ऩै) है। तमिल नाडु के अन्य महत्त्वपूर्ण नगर मदुरै, त्रिचि (तिरुच्चि), कोयम्बतूर (कोऽयम्बुत्तूर), सेलम (सेऽलम), तिरूनेलवेली (तिरुनेल्वेऽली) हैं। इसके पड़ोसी राज्य आन्ध्र प्रदेश, कर्नाटक और केरल हैं। तमिल नाडु में बोली जाने वाली प्रमुख भाषा तमिल है। तमिल नाडु के वर्तमान मुख्यमन्त्री एम॰ के॰ स्टालिन और राज्यपाल रविन्द्र नारायण रवि हैं।
ईरोड
ईरोड (Erode) भारत के तमिल नाडु राज्य के ईरोड ज़िले में स्थित एक नगर है। यह उस ज़िले का मुख्यालय भी है। ईरोड कावेरी नदी के किनारे बसा हुआ है। यह राज्य की राजधानी चेन्नई से 400 किमी दक्षिणपश्चिम में और कोयम्बातूर से 80 किमी पूर्व में स्थित है। यह अपनी हल्दी और बुने हुए वस्त्रों के उत्पादन के लिए जाना जाता है।